title: Charlotte Brontë
text: Konviele, bak 1845, Charlotte va yon krent ke Emily xuyavon kosmar. Baalpenon gan sinafa duga, pu berikyeem drager va sanegara va donafa karba piskutuna kan Poems by Currer, Ellis and Acton Bell vergumvelt bak 1846. Baroya berikya va intaf berpot bam tozud. Tel ke Anne, Agnes Grey, is tel ke Emily, Wuthering Heights, gan piskusik zo naled, vols tel ke Charlotte, The Professor. Neken, toleaf berpot, Jane Eyre, piskun bak 1847 yolton gu Currer Bell bifaredur. Konolesaca va prostewa ke gothic berpot, bata taneilkomafa nega va lantan bilitar golde ruyera va inte is elvuca ke gradilikya ( isti Victoria rekola ) voxen inaf kulupaf martig, skeweraf is kotunon felilen, askitir da titir gulapaca. Va Shirley bareaf berpot bam mopoyer.